# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **Primaria Municipiului Orsova**, cu sediul în Str. 1 Decembrie 1918, Nr. 20, Orşova , Judetul Mehedinţi, prin Stoica Marius Simion, cu adresa nr.4790/18.04.2017, înregistrată la APM Mehedinti cu nr. 5146/03.05.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 18.05.2017, că proiectul „**Reabilitare strada Banatului şi strada Dealul Moşului, inclusiv reţea apă**”, propus a fi amplasat în intravilanul municipiului Orşova, **nu se supune evaluării** **impactului asupra mediului şi nu se supune evaluării adecvate**.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009, anexa nr. 2, punctul 13, lit. a) „Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;

 b) mărimea proiectului:

•lucrările se desfăşoară în intravilanul municipiului Orşova, pe teren cu destinaţia şi folosinţa zonă pentru căi de comunicaţie şi construcţii aferente; terenul pe care este amplasată investiţia, aparţine domeniului public al municipiului Orșova;

•lungimea totală a celor două străzi ce se vor reabilita este de 1.813,00 m, astfel:

 - strada Banatului = 1.243,00 m;

 - strada Dealul Moşului = 570,00 m

•lungimea conductelor de distribuţie a apei ce se vor înlocui este de 1.842,45 m, repartizată astfel:

- pe strada Banatului = 1.260,00 m;

- pe strada Dealul Moşului = 582,45 m

 c) descrierea proiectului:

-reabilitarea sistemului rutier şi reabilitarea trotuarelor celor două străzi

- reabilitarea sistemului de colectare şi evacuarea apelor pluviale: pante transversale, care vor colecta apele la marginea părţii carosabile în cazul tronsoanelor cu trotuare. în rest, apele de suprafaţă carosabilă, vor fi colectate cu ajutorul dispozitivelor de scurgere a apelor de suprafaţă existente (rigole, şanţuri, rigole dreptunghiulare acoperite cu dale carosabile)

- înlocuirea conductelor de distribuţia apei cu conducte din ţeavă PE 100 cu acoperire protectivă PP, Dn 110 mm, PN10 SDR 17; sursa de apă este asigurată prin intermediul „Gospodăriei de apă” existentă, amplasată la capătul străzii dealul Moşului, unde sunt montate 2 rezervoare supraterane, cu pereţi din panouri curbate din oţel cu V= 500,00 mc fiecare; alimentarea celor două rezervoare este asigurată din captarea izvorului „3” Bârza gravitaţional şi prin intermediul unei staţii de repompare cu un bazin tampon; odată cu lucrările de înlocuire a conductei se vor realiza şi 163 de branşamente

- echiparea reţelei cu armături hidraulice (aerisiri, goliri, vane de linie, etc.).

• nu sunt necesare lucrări de demolări de construcţii sau reţele edilitare existente şi nu sunt afectate suprafeţe de teren din proprietate privată sau de stat aparţinând altor proprietari sau concesionari

 d) **utilizarea resurselor naturale**: nu se folosesc resurse naturale din zona lucrărilor; materialele folosite sunt: beton asfaltic BA 16; beton asfaltic deschis BAD 20; piatră spartă; balast;beton de ciment clasa C 12/15, C25/30. pe amplasamentul investiţiei nu se vor amplasa staţii de betoane; aprovizionarea cu betoane se va realiza din staţii de preparare autorizate, prin transport cu autovehicule specifice

 e) **producţia de deşeuri**: în timpul lucrărilor se vor genera deşeuri din construcţie (sol vegetal, pământ şi material excavat, beton, pietre, amestec de materiale de construcţie) precum şi deşeuri menajere;

 e) **emisiile poluante**, inclusiv zgomotul şi alte surse de disconfort:

 -emisii în aer, provenite din funcţionarea utilajelor şi a mijloacelor de transport, precum şi din activitatea de excavare a solului

 -emisii în apă şi/sau pe sol, posibil apărute din gestionarea necorespunzătoare a materialelor şi a deşeurilor, sau din poluări accidentale cu produse petroliere de la mijloacele de transport şi de la utilaje

 -zgomot, apărut din funcţionarea utilajelor şi a mijloacelor de transport

 f) **riscul de accident**: se va respecta regimul de depozitare, manipulare şi utilizare a materiilor prime, materialelor, deşeurilor, combustibililor şi lubrefianţilor;

 g) **relativa abundenţă a resurselor naturale din zonă**, calitatea şi capacitatea regenerativă a acestora: nu este cazul, nu se folosesc resurse naturale din zona lucrărilor;

 h) **capacitatea de absorbţie a mediului**: proiectul nu modifică starea mediului din zonă; lucrările se desfăşoară pe traseele existente ale celor 2 străzi şi pe traseul existent al reţelei de apă

 i) **zonele de protecţie specială**: municipiul Orşova este situat în Parcul Natural Porţile de Fier R.A.; a fost obţinut Avizul Administraţiei Parcului nr.1103/20.04.2017

 j) **ariile în care standardele de calitate a mediului stabilite de legislaţia în vigoare au fost deja depăşite**: nu este cazul;

 k) **peisajele cu semnificaţie istorică**, culturală şi arheologică: nu este cazul;

 l) **natura transfrontieră a impactului**: proiectul nu intră sub incidenţa Convenţiei pentru evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Lega nr.22/2001

 m) **extinderea impactului**: în perioada execuţiei lucrărilor, acestea vor avea un impact local, în zona de lucru, datorat lucrărilor de organizare a terenului, a căilor de acces şi respectiv a lucrărilor de construcţie;

 n) **mărimea, complexitatea, probabilitatea, durata, frecvenţa şi reversibilitatea impactului**: în perioada de execuţie a lucrărilor proiectul va genera un impact redus asupra mediului;

 o) **observaţii din partea publicului**: nu au fost înregistrate observaţii din partea publicului pe timpul derulării procedurii

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele**: nu este cazul

 **Condiţiile de realizare a proiectului:**

 În timpul executării lucrărilor, aveţi obligaţia respectării măsurilor de prevenire şi de diminuare a impactului asupra factorilor de mediu, astfel:

 ◦ factor de mediu *apă*: se va asigura gospodărirea corectă a materiilor prime şi a materialelor necesare lucrărilor, precum şi a deşeurilor rezultate; depozitarea acestora se va face în locuri amenajate (platforme de depozitare), prevăzute cu şanţuri perimetrale de gardă; este interzisă depozitarea pe malul sau în albiile oricărei văi, viroagă, curs intermitent de apă; conform Adresei A.N.”Apele Române”, ABA Jiu, SGA Mehedinţi, nr.2903/16.05.2017, lucrările nu necesită Aviz de gospodărire a apelor;

 ◦ factor de mediu *aer*:

 -menţinerea în stare bună de funcţionare a utilajelor şi a mijloacelor de transport;

 -alimentarea cu carburanţi a utilajelor şi mijloacelor de transport se va face în cadrul staţiilor de distribuţie carburanţi;

 -lucrările care generează particole în suspensie, de genul celor de îndepărtare a vegetaţiei, îndepărtare a solului, modelarea suprafeţelor şi manipularea materialelor şi a deşeurilor generate, se vor executa cu mare atenţie; ele vor fi reduse în perioadele cu vânt puternic, perioade când se va realiza stropirea accentuată a suprafeţelor; materialele respective vor fi depozitate în interiorul unei zone delimitate astfel încât să nu constituie sursă de poluare prin particule care pot fi antrenate către obiectivele învecinate;

 -mijloacele de transport încărcate cu materiale ce pot genera pulberi (praf), vor fi acoperite;

 ◦ factor de mediu *sol* :

-în situaţia în care este necesar să se ocupe temporar anumite suprafeţe de teren, acestea vor fi cât mai reduse posibil;

-nu se vor executa operaţii de alimentare cu carburanţi a utilajelor şi mijloacelor de transport, de spălare, revizie şi reparaţii la locul lucrărilor; pentru cazurile speciale, în care se impun lucrări mici de intervenţie, ele se vor desfăşura pe o platformă amenajată în acest scop, evitând scurgerile accidentale de produse petroliere; se va asigura dotarea cu materiale absorbante pentru intervenţie în astfel de situaţii;

◦ *gospodărirea deşeurilor şi a preparatelor periculoase:*

-se estimează că lucrările propuse vor genera următoarele tipuri de deşeuri: piatră; beton; pământ şi alte materiale excavate; amestec de materiale de construcţie; lemn; resturi vegetale; deseuri menajere;

 -toate tipurile de deşeuri vor fi colectate şi stocate temporar, pe tipuri de deşeuri, într-o zonă amenajată;

-deşeurile, în afara celor menajere, vor fi ulterior predate societăţilor autorizate pentru colectare şi valorificare/recuperare;

-deşeurile menajere vor fi colectate în recipienţi şi vor fi transportate, de către societatea de salubrizare autorizată care operează în zonă;

-se interzice depozitarea necontrolată a oricarui tip de deşeu la locul lucrărilor, pe sol sau în apă, precum şi de-alungul drumurilor;

 ◦ *populaţie, sănătate, zgomot, vibraţii, peisaj*:

-menţinerea în stare bună de funcţionare a utilajelor şi a mijloacelor de transport, cu respectarea normelor privind lubrefierea şi întreţinerea angrenajelor; se va folosi un număr limitat de utilaje şi mijloace de transport;

-reducerea timpului de funcţionare a utilajelor, evitând suprasolicitarea acestora;

-semnalizarea corespunzatoare a lucrărilor şi dirijarea traficului în zonă;

-asigurarea de drumuri temporare de acces către locuinţe, terenurile agricole sau alte destinaţii;

-reducerea vitezei la 30 km/h pentru traficul greu prin localităţi;

-curăţirea roţilor utilajelor şi mijloacelor de transport;

-refacerea şi readucerea la starea iniţială a terenurilor ocupate temporar;

 -respectarea graficului de desfăşurare a lucrărilor pentru diminuarea disconfortului produs populaţiei din zonă;

 ◦ *prevederi privind (după caz) organizarea de şantier sau amplasamentul destinat staţionării mijloacelor de transport şi utilajelor, precum şi depozitării materiilor prime, materialelor, deşeurilor*: constructorul lucrărilor are obligaţia amenajării acestor locaţii; amenajarea lor se va face astfel încât să se asigure următoarele condiţii :

-vor fi stabilite pe suprafeţe de teren cât mai restrânse posibil, fără a fi necesară defrişarea vegetaţiei în acest scop;

-nu trebuie sa fie situate în apropierea zonelor locuit, a cursurilor de apă sau a pădurilor, văilor;

-se recomandă ca aceste obiective să fi realizate doar cu amenajările strict necesare;

-platformele vor fi betonate sau pietruite şi prevăzute cu: facilităţi de colectare şi stocare temporară a apelor uzate precum şi a deşeurilor; stoc permanent de produse absorbante pentru pierderile accidentale de produs petrolier;

-vor fi delimitate locurile de depozitare a materiilor prime, materialelor şi deşeurilor; de asemenea, va fi asigurată paza şi siguranţa utilajelor şi a maşinilor;

 ◦ *condiţii impuse la terminarea lucrărilor* :

-demontarea şi evacuarea construcţiilor şi a altor amenajări din cadrul obiectivelor conexe (organizare de şantier sau amplasament temporar destinat utilajelor şi materialelor, după caz) şi eventual a celor provizorii de la locul lucrărilor;

-toate suprafeţele de teren care au fost ocupate cu lucrări, vor fi renaturate corespunzător şi vor fi redate folosinţelor iniţiale;

 Proiectul propus nu necesită parcurgerea celorlalte etape ale procedurii de evaluare adecvată.

 **Menţiuni**:

1. În condiţiile în care proiectul nu suferă extinderi sau modificări, Decizia etapei de încadrare îşi păstrează valabilitatea pe toată perioada punerii în aplicare a acestuia.

2. Titularul va notifica în scris A.P.M. Mehedinţi în următoarele cazuri:

- în situaţia în care, după emiterea prezentului act, proiectul a suferit extinderi sau modificări;

- la finalizarea proiectului, pentru verificarea respectării prevederilor din prezentul act

 3. Revizuirea deciziei etapei de încadrare este obligatorie în toate situaţiile în care:

- apar elemente noi cu impact asupra mediului, necunoscute la data emiterii ei;

- prevederile unor noi reglementări legale o impun;

- s-a luat decizia respectivă, în urma analizării notificării depuse de titular

**Nerespectarea prevederilor prezentei Decizii de încadrare se sancţionează conform prevederilor legale în vigoare.**

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului de proiect.**

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv,**

**ing.Dragoş TARNIŢĂ**

 **Şef serviciu A.A.A.,**

 **biol.Lavinia MATEESCU**

 Întocmit,

 Ing.Mariana LUDU